MILL พุ่งแรงเกือบ 18% ลุ้นผลการดำเนินงานปี 58 ออกมาดี-รายได้ตามเป้า
MILL พุ่งแรงเกือบ 18% ลุ้นผลการดำเนินงานปี 58 ออกมาดี-รายได้ตามเป้า 1.5 หมื่นลบ. ล่าสุด ณ เวลา 10.32 น. ราคาอยู่ที่ 1.38 บาท บวก 0.21 บาท หรือ 17.95% สูงสุดที่ 1.41 บาท ต่ำสุดที่ 1.20 บาท มูลค่าซื้อขายที่ 50.44 ล้านบาท
2 ก.พ. 2559

ผู้สื่อข่าวรายงานว่า ราคาหุ้นบริษัท มิลล์คอน สตีล จำกัด (มหาชน) หรือ MILL ณ เวลา 10.32น. ราคาอยู่ที่ 1.38 บาท บวก 0.21 บาท หรือ 17.95% สูงสุดที่ 1.41 บาท ต่ำสุดที่ 1.20 บาท มูลค่าซื้อขายที่ 50.44 ล้านบาท ขณะที่ดัชนีตลาดหุ้นไทยโดยรวมบวก 0.09%
โดยปัจจัยที่ส่งผลให้ราคาหุ้นปรับตัวขึ้นคาดว่ามาจากการที่ นายจิรัซย์ เหรียญชัยวานิช ผู้ช่วยกรรมการผู้จัดการใหญ่ MILL เปิดเผยว่า ผลการดำเนินงานในปี 58 เป็นไปตามเป้าหมาย โดย 3 ไตรมาสที่ผ่านมากวาดยอดขายไปแล้วกว่า 5 แสนตัน คาดว่าทั้งปี 58 จะทำยอดขายไปได้กว่า 7 แสนตัน หรือ 15,000 ล้านบาท ฐานะทางการเงินแข็งแกร่งขึ้นตามยอดขายที่พุ่งขึ้น โดยคาดว่าในปี 59 สัดส่วนหนี้สินต่อทุน (D/E) จะลดลงมาที่ 1:1
